Ditgesbaach (Ettelbréck)

D'Ditgesbaach ass eng Baach am Südweste vun der Gemeng Ettelbréck, an ass déi lescht riets Niewebaach vun der Uelzecht, ier déi an d'Sauer leeft.

Et ass eng eppes iwwer 2 km laang Baach, déi tëscht der Nock an dem Léibierg vum Hobësch erof an d'Uelzecht fléisst. Si hëlt vu riets a vu lénks zwou kleng Baachen ouni Numm op. 

Um gréissten Deel vun hirem Laf gouf 2023 ronderëm se d'Naturschutzgebitt Ditgesbaach ausgeruff.

Am Dall, op der Héicht vun der Kierfechtsstroos, béit se no Norden of a leeft an engem Kanal laanscht d'Eisebunnsstreck Lëtzebuerg-Ëlwen bis an d'Uelzecht.

Kuckt och

Kategorie:Baachen zu Lëtzebuerg
Kategorie:Gemeng Ettelbréck
Kategorie:Nieweflëss vun der Uelzecht